***ПРОЕКТ!***

**Д О Г О В О Р**

**№ ..................../................... 2019 г.**

Днес, …………........... 2019 г., в гр. Пловдив, на основание чл. 112, ал. 1 от ЗОП, в резултат на проведено публично състезание за възлагане на обществена поръчка №………………………., открита с Решение №................/.......................2019 г. на Ректора на Аграрен университет - Пловдив и във връзка с Решение №............... /..................2019 г. на Възложителя за избор на Изпълнител, се сключи настоящият договор с предмет: ***„Избор на доставчик на активна нетна електрическа енергия и координатор на балансираща група за ниско напрежение за нуждите на Аграрен университет - Пловдив”***, между страните:

**АГРАРЕН УНИВЕРСИТЕТ - ПЛОВДИВ**, със седалище гр. Пловдив,бул. “Менделеев“ № 12, БУЛСТАТ 000455464, представляван от Ректор – проф. д-р Христина Янчева и главен счетоводител – Росица Христева, наричана по-долу за краткост ВЪЗЛОЖИТЕЛ от една страна,

и

..............................................................................................., със седалище и адрес на управление: ............................................................................. БУЛСТАТ/ЕИК ............................., представлявано от ……................................................................................................................ .................. ......................................... в качеството му на ..........................................., наричан по-долу ИЗПЪЛНИТЕЛ от друга страна, регистрирано като ТЪРГОВЕЦ на електрическа енергия с идентификационен номер “………………………”, осъществяващо лицензионната дейност „търговия с електрическа енергия” съгласно Лицензия № ………………………………,

се сключи настоящият договор, с който страните по него се споразумяха за следното:

**ОСНОВНИ ПОНЯТИЯ**

За целите на настоящия договор страните се договориха посочените по-долу термини и съкращения да имат следното значение:

* **„Активна електрическа енергия”** - електрическата енергия, произвеждана от генераторите и доставяна в течение на определен период от време, способна да създаде механична работа, измервана почасово в “мегаватчас” (МWh) или производни единици;
* **„Гаранционно обезпечение”** – безусловна и неотменяема банкова гаранция или паричен депозит;
* **„График за доставка”** – дневен график за доставка на електроенергия, обхващащ 24 последователни часа, по който ИЗПЪЛНИТЕЛЯТ по настоящия договор ще доставя електрическа енергия на ВЪЗЛОЖИТЕЛЯ;
* **„Договор”** - настоящият договор и приложенията към него;
* **„Договорени количества”** – сбор от всички количества нетна активна електрическа енергия за договорния период в мегаватчаса /MWh/;
* **КЕВР** – Държавна комисия за енергийно и водно регулиране;
* **„Лихва за забава”** съгласно Постановление № 100/29.05.2012 г. на МС за просрочени задължения в левове - Основният лихвен процент на БНБ в сила от 1 януари, съответно 1 юли, на текущата година, плюс 10 (десет) процента;
* **„Място на доставка”** - всяко гранично присъединение на ел. техническите съоръжения на ВЪЗЛОЖИТЕЛЯ към електроразпределителната система;
* **„Непряк член“ на балансираща група“** - обект на потребител, за който е сключен договор само с един доставчик и за който обект отговорността за балансиране е прехвърлена на този доставчик;
* **НПО** - Независим преносен оператор;
* **„Оператор на електроразпределителната мрежа” /ОЕМ/** - е енергийно предприятие, което осъществява разпределение на електрическа енергия по електроразпределителната мрежа и отговаря за функционирането на електроразпределителната мрежа, за нейната поддръжка, развитието й на дадена територия и за взаимовръзките й с други мрежи;
* **„Отчетен период”** – за отчетен период се счита всеки календарен месец и обхваща сделките с електрическа енергия, извършени от първо до последно число включително на съответния календарен месец;
* **„Пазар на балансираща енергия”** – организирана търговия с електрическа енергия за целите на поддържане на баланса между производство и потребление в електроенергийната система;
* **„Период на сетълмент”** – 1 час;
* **„Правила за измерване” /ПИКЕЕ/** – Правилата за измерване на количеството електрическа енергия, приети от КЕВР на основание чл. 83, ал. 1, т. 6 от Закона за енергетиката.
* **„Правила за търговия” / ПТЕЕ** – Правила за търговия с електрическа енергия, приети от КЕВР на основание чл. 91, ал.2 от Закона за енергетиката;

**I. ПРЕДМЕТ НА ДОГОВОРА**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва доставка на определени, съгласно ал. 2 количества нетна активна електрическа енергия по цена, в размера и при условията, уговорени по-долу в настоящия Договор и съгласно приложенията към него. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да осигурява услуга по прогнозиране на потреблението, както и по изготвяне на графици от координатора на балансиращата група, подаването им, коригирането им при необходимост, да носи отговорност за балансиране и всички дейности, свързани с участие в свободния пазар на електроенергия на **ВЪЗЛОЖИТЕЛЯ**.

1. По отношение на планирането и договарянето на конкретни количества нетна активна електрическа енергия се прилагат ПТЕЕ. Съответните действия по планирането и договарянето се извършват от **ИЗПЪЛНИТЕЛЯ**, в качеството му на координатор на стандартната балансираща група.
2. С подписването на този Договор **ВЪЗЛОЖИТЕЛЯТ** става член на балансиращата група на **ИЗПЪЛНИТЕЛЯ**, а **ИЗПЪЛНИТЕЛЯТ** се задължава да регистрира **ВЪЗЛОЖИТЕЛЯ,** като участник в групата – непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на **ИЗПЪЛНИТЕЛЯ.**
3. Прогнозните количества се известяват на ЕСО под формата на дневни графици за доставка, в които са отразени почасовите количества, които ИЗПЪЛНИТЕЛЯТ планира да доставя и продава на ВЪЗЛОЖИТЕЛЯ по силата и при условията на настоящия Договор.
4. Настоящият договор урежда отношенията във връзка със заплащането от страна на ВЪЗЛОЖИТЕЛЯ на мрежовите услуги, предоставени от съответния мрежови оператор, с който ИЗПЪЛНИТЕЛЯТ има сключен рамков договор, съгласно чл.23 ПТЕЕ.

**II. СРОК И УСЛОВИЯ ЗА ВЛИЗАНЕ В СИЛА НА ДОГОВОРА**

**Чл. 2.** (1) Настоящият Договор се сключва за срок от 12 /дванадесет/ месеца и влиза в сила от датата на регистрация на първия график за доставка. Графикът следва да се регистрира в първия месец, в който законно може да се извършва регистрация на график, след излизането на свободния пазар, съгласно Правилата за търговия с електрическа енергия.

(2) Договорът влиза в сила при условие, че е представена гаранция за неговото изпълнение.

(3) В случай, че към датата на изтичане на срока на договора е открита нова процедура за възлагане на обществена поръчка със същия предмет, която не е приключила, договорът запазва действието си при същите условия до приключването и сключването на нов договор.

(3) Място на доставка на електрическа енергия са обектите на Аграрен университет - Пловдив, подробно описани в приложена към техническите спецификации на настоящата обществена поръчка, таблица.

**ІІІ. ПЛАНИРАНЕ И ДОГОВОРЯНЕ НА КОЛИЧЕСТВА**

**Чл. 3**. (1) ИЗПЪЛНИТЕЛЯТ ще изготвя почасов дневен график за доставка на електрическа енергия на ВЪЗЛОЖИТЕЛЯ. Този дневен график ще бъде общ вид на очаквания часови енергиен товар. Дневният график обхваща 24 часа, започвайки от 00:00 ч. до 24:00 ч. за съответния ден.

(2) Почасовите дневни графици за доставка се изготвят до размера и съобразно с прогнозните помесечни количества енергия изготвени и планирани от ИЗПЪЛНИТЕЛЯ**.**

(3) ИЗПЪЛНИТЕЛЯТ изпраща почасовите дневни графици за доставка на НПО, в съответствие с разпоредбите на ПТЕЕ.

(4) ВЪЗЛОЖИТЕЛЯТ упълномощава ИЗПЪЛНИТЕЛЯ да потвърждава графиците за доставка пред НПО.

(5) ВЪЗЛОЖИТЕЛЯТ трябва да уведоми ИЗПЪЛНИТЕЛЯ с писмено предизвестие 10 (десет) дни преди провеждане на планирани ремонти и други планирани дейности по своите съоръжения с уточнени период на провеждане на ремонта и прогнози за изменение на средночасовите товари и/или всички останали дейности, които биха повлияли върху договорното изпълнение.

(6) В случай на непредвидени изменения и/или непредвидени големи ремонти или дълготрайна невъзможност за електропотребление, ВЪЗЛОЖИТЕЛЯТ е длъжен писмено да уведоми ИЗПЪЛНИТЕЛЯ, до 3 (три) работни дни от възникване на събитието за промяна на количеството потребявана енергия и очакваната продължителност на събитието.

**ІV. ЦЕНИ, ПЛАЩАНЕ И ФАКТУРИРАНЕ**

**Чл. 4**. 1) Цената за доставка на **1 (един) МWh** нетна активна електрическа енергия за ниско напрежение е **…………….** (……………………….) лева без включен ДДС, предложена от участника в ценовото предложение.

1. **Общата стойност на договора** се формира на базата на изпълнените през времето на действие на договора доставки на нетна активна електрическа енергия ниско напрежение и не може да надхвърля **150 000 лева без ДДС** (сто и петдесет хиляди лева) без ДДС. В цената не се включва стойността на мрежовите услуги по чл. 1, ал. 5 от договора.
2. Цената по ал. 1 е крайна и включва цената за доставка на нетната активна електрическа енергия на ниско напрежение без Изпълнителят допълнително да начислява суми за излишък и недостиг, нито такса за участие в балансираща група;  всички разходи, свързани с пълната процедура по регистрация и изваждане на обектите на **ВЪЗЛОЖИТЕЛЯ** на свободния пазар на електроенергия; разходите за администриране и балансиране на доставянето на електрическа енергия, както и всички други разходи, необходими за изпълнението на предмета на поръчката; разходите за извършване на енергиен мониторинг и представянето на Възложителя на необходимите графици, които се регистрират в ЕСО; администрирането на графиците и обмена на информация с лицензираното ЕРП на територията, на която се намира съответната измервателна точка; изготвянето на подробен индивидуален анализ на характерния товаров профил на Възложителя с цел оценка на енергийната му ефективност; регистрираните небаланси (положителни, отрицателни), разходите по изготвяне на прогнози и всички други разходи, свързани с участието на Възложителя на свободния пазар на електроенергия; разходи за балансиране на електроенергийната система за снабдяване.
3. В случаите на небаланси на електрическа енергия същите са за сметка на **ИЗПЪЛНИТЕЛЯ**.
4. В цената по ал. 1 не се включва цената за акциз по чл. 20, ал. 2, т. 17 от Закона за акцизите и данъчните складове (ЗАДС), определената с решение на КЕВР такса „задължение към обществото“, мрежови услуги (такси за пренос и достъп към електроразпределителната и електропреносната мрежи), както и нормативно определени добавки към цената на електрическата енергия съгласно ЗЕ и ПТЕЕ.
5. Цената по ал. 1 остава постоянна за срока на действие на настоящия договор.
6. В цената по чл. 4, ал. 6 от договора се включва единствено цената за доставка на нетна активна електрическа енергия, без да се начисляват такса за участие в балансираща група и суми за недостиг или излишък в балансиращата група.
7. В цената са включени всички разходи, свързани с изпълнението на поръчката.
8. Цената за един MWh нетна активна електрическа енергия не подлежи на промяна.

**Чл.5.** (1) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** реално потребените количества нетна активна електрическа енергия в лева за МWh съгласно чл. 2 от настоящия договор.

1. **ИЗПЪЛНИТЕЛЯТ** ежемесечно издава единна фактура на Възложителя, включваща консумираната активна електрическа енергия за определения месец, отчетена по измервателния уред на съответната измервателна точка, по определената в чл. 4, ал. 1 от настоящия договор единична цена за един МWh, акциз по чл. 20, ал. 2, т. 17 от ЗАДС, такса „задължения към обществото", всички мрежови услуги, както и нормативно определени добавки към цената на електрическата енергия съгласно ЗЕ и ПТЕЕ с подробна разбивка. Датата на издаване на фактурата е до 10 /десет/ календарни дни след изтичане на календарния месец, за който ще се извършва плащането. Отчетен период е един календарен месец.
2. Фактурирането  за реално използваното количество електрическа енергия ще става отделно за всеки от второстепенен разпоредител, като към всяка фактура следва да бъде приложена   справка за изразходената ел. енергия на обектите, находящи се на територията на съответния разпоредител.

**Чл. 6.** (1) Плащанията се извършват по банков път, по посочената от ИЗПЪЛНИТЕЛЯсметка в срок на плащане: до 30 (тридесет) календарни дни, след получаване на надлежно оформена данъчна фактура и нейното потвърждаване. Датата на издаване на фактурата е до 10 (десет) календарни дни след изтичане на календарния месец, за който ще се извършва плащането.

Данни за Изпълнителя:

Обслужваща банка………………………………

IBAN …….……………………............................

BIC …....…………….............................................

(2) ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ за всички последващи промени по предходната алинея в срок до 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(3) Фактурирането и разплащането между страните се извършва един път в месеца.

(4) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него след представяне на:

- протокол, подписан от упълномощени представители на ВЪЗЛОЖИТЕЛЯ, на ИЗПЪЛНИТЕЛЯ и на ПОДИЗПЪЛНИТЕЛЯ/ИТЕ, удостоверяващ приемането от ВЪЗЛОЖИТЕЛЯ на извършените доставки и предоставените услуги от ПОДИЗПЪЛНИТЕЛЯ/ИТЕ с договорените изисквания, с приложени доказателства от ИЗПЪЛНИТЕЛЯ, че същият е заплатил на подизпълнителя/ите всички извършени от него дейности по сключения между тях договор за подизпълнение.

или

- доказателства от ИЗПЪЛНИТЕЛЯ, че договорът за подизпълнение е прекратен, или работата или част от нея не е извършена от подизпълнителя

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** (1) ИЗПЪЛНИТЕЛЯТ е длъжен:

1. Да продава на ВЪЗЛОЖИТЕЛЯ договорените количества електрическата енергия в мястото на доставка, съгласно ПТЕЕ.
2. Да включи ВЪЗЛОЖИТЕЛЯ в пазара на балансираща енергия, чрез изграждане на стандартна балансираща група с координатор ИЗПЪЛНИТЕЛЯ, без ВЪЗЛОЖИТЕЛЯ да заплаща такса за участие.
3. Да оказва съдействие в процеса на регистрация обекта на ВЪЗЛОЖИТЕЛЯ.
4. Да извършва всички необходими действия, съгласно действащите към момента Правила за търговия с електрическа енергия /ПТЕЕ/ така, че да осигури изпълнението на настоящия договор.
5. Да уведомява ВЪЗЛОЖИТЕЛЯ в посочените в договора срокове при: невъзможност или забавяне на изпълнението на задълженията му по договора; промяна в лицата, които го представляват или са упълномощени да извършват действие по изпълнението на този договор; промяна в данните на регистрация, в данните, необходими за издаване на данъчни фактури и др.
6. Да предоставя на ВЪЗЛОЖИТЕЛЯ поисканите от него и уговорени в този Договор информация, данни или документи по начина и в сроковете, посочени в Договора.
7. Да спазва разпоредбите и правилата, заложени в Закон за енергетиката /ЗЕ/ и наредбите към него, както и ПТЕЕ и разпорежданията на Мрежовите оператори така, че да не бъде отстранен от пазара на балансираща енергия.
8. Да изготвя дневните почасови товарови графици за срока на договора. Този дневен график ще бъде общ вид на очаквания часови енергиен товар. Дневният график обхваща 24 часа, започвайки от 00:00 ч. до 24:00 ч. за съответния ден.
9. Да изпраща почасовите дневни графици за доставка на НПО, в съответствие с разпоредбите на ПТЕЕ. Своевременно администриране на графиците и обмен на информация с НПО.
10. Да регистрира графици за доставка на електроенергия през Уеб портал. Генерира различни справки – графично и таблично представяне на договорени и измерени количества електроенергия, небаланси.
11. Да осигурява постоянен достъп на ВЪЗЛОЖИТЕЛЯ до системата за мониторинг на потреблението на измервателните точки.
12. Да поддържа и предава електронната база от данни за часовото и месечното електропотребление на ВЪЗЛОЖИТЕЛЯ.
13. Да координира и балансира количествата нетна електрическа енергия.
14. Да издава оригинални фактури за полученото от ВЪЗЛОЖИТЕЛЯ количество електроенергия.
15. Ежемесечно, след издаване на фактурата за измерените количества електрическа енергия, да представя на ВЪЗЛОЖИТЕЛЯ справка (електронна таблица) на договорените и измерените количества електроенергия, и небаланси - поддържане и предаване от ИЗПЪЛНИТЕЛЯ на електронна база от данни за часовото и месечното електропотребление на Аграрен университет - Пловдив.
16. Да сключи договор/договори за подизпълнение с посочените в офертата му подизпълнители в срок от 3 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.
17. Да отговаря на изискванията за финансово гарантиране на сделките с балансираща енергия пред НПО, както и да заплаща разходите за балансиране на балансиращата група, съгласно изискванията и условията на ПТЕЕ.
18. Да осигури мониторинг на всяка измервателна точка, достъпна за възложителя – on line.
19. Да администрира и предвижи необходимата документация пред EVN и ЕСО за излизане на Свободния пазар на ел.енергия с най-кратките срокове, предвидени в Пътната карта на EVN.

(2) ИЗПЪЛНИТЕЛЯТ има право:

1. да получи необходимото съдействие от ВЪЗЛОЖИТЕЛЯ за осъществяване на задълженията си по този Договор;

2. да получи съответното възнаграждение за извършените доставки при договорените условия.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8.** (1) ВЪЗЛОЖИТЕЛЯТ е длъжен:

1. Да купува и приема договорените количества електрическа енергия в местата на доставка, съгласно уговореното в настоящия договор.
2. Да заплаща на ИЗПЪЛНИТЕЛЯ консумираните количества електрическа енергия по цена, съгласно уговореното в глава IV от настоящия договор при условията и в срока, съгласно същия.
3. Да извършва всички необходими действия и да оказва пълно съдействие на ИЗПЪЛНИТЕЛЯ при и по повод изпълнението на настоящия договор.
4. Да уведомява ИЗПЪЛНИТЕЛЯ в посочените в Договора срокове при:

а/ невъзможност или забавяне на изпълнението на задълженията му по Договора;

б/ за провеждане на планови ремонти или други дейности, които биха повлияли на изпълнението на задължението му за приемане на договорените количества;

в/ промяна в лицата, които го представляват или са упълномощени да извършват действия по изпълнението на този Договор;

г/ промяна в данните по регистрация, в данните, необходими за издаване на данъчни фактури, в номерата на банковите си сметки и др.

1. да предоставя на ИЗПЪЛНИТЕЛЯ поисканите от него и уговорени в този Договор информация, данни или документи по начина и в сроковете, посочени в Договора.
2. да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на Мрежовия оператор така, че да не бъде отстранен от пазара на балансираща енергия.

(2) В случай на неизпълнение на клаузите на настоящия договор или изпълнение, разминаващо се с Предложението за изпълнение на поръчката и Ценовата оферта на ИЗПЪЛНИТЕЛЯ, ВЪЗЛОЖИТЕЛЯТ има право да прекрати изпълнението на настоящия договор с едномесечно писмено предизвестие, като задържи внесената гаранция за изпълнение.

(3) ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**Чл. 9.** (1) По разпореждане на НПО съгласно ПТЕЕ, ВЪЗЛОЖИТЕЛЯТ ще намалява и/или прекъсва изпълнението на задължението си за получаване на електрическа енергия и ще извършва всяко друго действие, разпоредено от НПО при условие, че това се налага от ограничения в електроенергийната система.

(2) Отношенията на страните при ситуации по предходната алинея се уреждат съгласно ПТЕЕ.

**VІI. ПРЕХВЪРЛЯНЕ НА СОБСТВЕНОСТТА И РИСКА**

**Чл. 10.** Прехвърлянето на правото на собственост върху доставените количества електрическа енергия, се осъществява в момента на постъпването на тези количества в мястото на доставка.

**Чл. 11.** (1) ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в местата на доставка.

(2) ВЪЗЛОЖИТЕЛЯТ поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

(3) Качеството на доставената електрическа енергия се осигурява от оператора на електроразпределителната мрежа, през която се пренася електрическата енергия в съответствие с чл.89 от ЗЕ, действащите технически и правни норми.

**VІІІ. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ**

**Чл. 12**. (1) Измерването на доставяните количества електрическа енергия в мястото на доставка следва да бъде в съответствие с изискванията на действащите ПТЕЕ и ПИКЕЕ.

(2)Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност. Търговският размер на електрическа енергия, доставена от ИЗПЪЛНИТЕЛЯ представлява сума от почасовите количества електрическа енергия, доставени до обектите на ВЪЗЛОЖИТЕЛЯ;

(3) Отчитането на средствата за измерване се извършва в сроковете и съгласно изискванията, определени в ПТЕЕ и ПИКЕЕ.

**Чл. 13.** (1) Количествата електрическа енергия, продадени и закупени по този Договор, се определят съгласно данните, предоставени от ОЕМ на страните.

(2) При установяване на различия между доставените и фактурираните количества и след направено искане от една от страните, всяка от страните е длъжна да предостави на другата страна в срок до 3 (три) работни дни притежаваната от нея документация, удостоверяваща графиците, количествата, доставките и получаванията на електрическа енергия, с цел да се определи причината за различията;

**ІХ. ГАРАНЦИИ И ОБЕЗПЕЧЕНИЯ**

**Чл.14.**(1) За обезпечаване на изпълнението на задълженията по договора в установените срокове, както и за гарантиране на точността на измерване на доставяните количества електрическа енергия при извършване на услугата, ИЗПЪЛНИТЕЛЯТ е длъжен, на основание чл.111, ал.1 и ал.3 от ЗОП и във връзка с чл.112, ал. 1, т.3 от ЗОП, при подписване на договора да представи на ВЪЗЛОЖИТЕЛЯ документ за внесена (парична / или банкова гаранция или застраховка, която обезпечава изпълнението чрез покритие на на отговорността на ИЗПЛНИТЕЛЯ) гаранция за изпълнение в размер **на 3 (три) % от стойността без ДДС, посочена в чл. 4, ал. 2 от настоящия договор**.

(2) ИЗПЪЛНИТЕЛЯТ избира сам формата на гаранцията за изпълнение, когато изпълнителят избере гаранцията за участие да бъде банкова гаранция, тогава това трябва да бъде безусловна и неотменима банкова гаранция като в случай на банкова гаранция, срокът на действието й следва да надвишава срока на действие на договора с 30 (тридесет) дни.

Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя

(3) Когато гаранцията се представя във вид на парична сума, тя се внася по банкова сметка на Възложителя: **………………………………..**

Всички банкови разходи, свързани с преводите на сумата са за сметка на Изпълнителя;

(4) Когато гаранцията се представя във вид на застраховка, която обезпечава изпълнението, чрез покритие на отговорността на Изпълнителя, трябва да бъде със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя.

(5) Гаранцията за изпълнение служи за обезпечаване на вземанията на ВЪЗЛОЖИТЕЛЯ срещу ИЗПЪЛНИТЕЛЯ за обезщетяване на вреди и загуби, причинени от неизпълнение или неточно /лошо/ изпълнение на задълженията на ИЗПЪЛНИТЕЛЯ по договора.

(6) ВЪЗЛОЖИТЕЛЯТ има право да усвои изцяло или част от гаранцията за изпълнение на договора при неизпълнение на клаузите на настоящия договор или при изпълнение разминаващо се с предложението за изпълнение на поръчката и ценовото предложение дадени от страна на ИЗПЪЛНИТЕЛЯ по договора.

(7) При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло, като обезщетение за прекратяване на Договора;

(8) Гаранцията за изпълнение се освобождава от ВЪЗЛОЖИТЕЛЯ в срок до 30 (тридесет) дни след изтичане срока на настоящия договор.

(9) Възложителят не дължи лихви върху внесената от ИЗПЪЛНИТЕЛЯТ гаранция за изпълнение.

(10) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване при съда. При решаване на спора полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**Х. ОТГОВОРНОСТИ И САНКЦИИ**

**Чл. 15.** Всяка от страните отговаря за изпълнението на поетите от нея задължения и при неизпълнението им дължи на другата страна обезщетение, съгласно действащото гражданско и търговско законодателство на Република България.

**Чл. 16.** (1) Когато неизпълнението на задълженията на страната се дължи на непреодолима сила (съгласно дефиницията на чл. 306 от Търговския закон), страните не носят отговорност за своето неизпълнение.

(2) При наличие на обстоятелства на непреодолима сила, двете страни се задължават взаимно писмено да се уведомяват във възможно най-кратки срокове, но не по-късно от 24 (двадесет и четири) часа от възникването, за началото на обстоятелствата, както и да положат всички необходими усилия за намаляването или предотвратяването на вредите и последствията от тези обстоятелства.

(3) Потвърждаването на обстоятелствата на непреодолимата сила се извършва със сертификат издаден от Българска търговско – промишлена палата в срок до 14 (четиринадесет) дни от началото на непреодолимата сила.

(4) В случай, че страната, позоваваща се на непреодолима сила, не изпрати уведомление в срока по ал. 2 или не потвърди обстоятелството по ал. 3, същата губи право да се позовава на непреодолима сила.

**ХІ. ОБМЕН НА ИНФОРМАЦИЯТА**

**Чл. 17.** (1) По време на действие на Договора, ако това бъде поискано от насрещната страна, страните си обменят информация чрез представяне на:

1. данни относно прогнозни количества електрическа енергия за закупуване, режими на работа, честота и продължителност на ремонтите;

2. удостоверения за актуално състояние, за регистрация по смисъла на ПТЕЕ и др.

(2) В искането си за предоставяне на информация страната дава на другата подходящ срок за изпращане на исканите информация и документи, който срок не може да бъде по-кратък от 3 (три) работни дни от получаване на искането.

**ХІI. УСЛОВИЯ И РЕД ЗА ПРЕКРАТЯВАНЕ НА ДОГОВОРА**

**Чл.18.** (1) Настоящият договор се прекратява с изтичането на срока за изпълнение или с достигане на общата стойност по чл. 2, ал. 6 от договора, което от събитията настъпи първо.

**Чл.19 (1).** Договорът може да бъде прекратен и в следните случаи:

1. по взаимно съгласие между страните, изразено в писмен вид;

2. едностранно от ВЪЗЛОЖИТЕЛЯ с 5 (пет) дневно писмено предизвестие при предсрочно лишаване на ИЗПЪЛНИТЕЛЯ да изпълнява правата си и задълженията си, свързани с дейността „координатор на балансираща група“, съгласно чл. 39, ал. 5 от ЗЕ;

3. едностранно от ВЪЗЛОЖИТЕЛЯ с 5 (пет) дневно писмено предизвестие при предсрочно прекратяване или отмяна на лицензията на ИЗПЪЛНИТЕЛЯ, издадена от Държавна комисия за енергийно и водно регулиране (КЕВР) за търговия на електрическа енергия по чл. 39, ал. 1 от Закона за енергетиката (ЗЕ) или с изтичане на срока на същата.

4. двете страни подписват протокол за прекратяване на договора и уреждане на финансовите си взаимоотношения при настъпване на събитие, представляващо непреодолима сила, което причинява забавяне на изпълнение на договора с повече от 45 (четиридесет и пет) дни.

**(2)** ВЪЗЛОЖИТЕЛЯТ може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**(3)** При прекратяване на договора ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените към датата на прекратяването доставка и дейности.

**(4)** ВЪЗЛОЖИТЕЛЯТ има право да развали договора, в случаи на системна (два пъти в рамките на един месец) невъзможност за доставка на електрическа енергия по вина на ИЗПЪЛНИТЕЛЯ или доставка на електрическа енергия, която не отговаря на договорените количествени параметри съгласно дневните почасови графици. В този случай, ИЗПЪЛНИТЕЛЯТ дължи неустойка в размер на месечната консумация на електрическа енергия от всички обекти на ВЪЗЛОЖИТЕЛЯ, като за база се взима консумацията през последния календарен месец, предхождащ този, в който е изпратено уведомлението за разваляне на договора.

**(5)** Страните се задължават да уредят всички финансови задължения възникнали преди прекратяване на договора.

**VI. ПОДИЗПЪЛНИТЕЛИ**

*(Разделът се прилага само ако изпълнителят е декларирал в офертата си, че ще ползва подизпълнител/и)*

**ХІІІ. ПОДИЗПЪЛНИТЕЛИ**

**Чл.20.** Предвиденият подизпълнител в офертата …………………………….. (наименование и правноорганизационна форма и индивидуализираща информация) извършва:

**1.** ………………………………………….. (посочват се видовете работи от предмета на поръчката, които ще се предложат на конкретния подизпълнител);

**2**. ………………………………………….. % (посочва се съответстващият на тези работи дял в проценти от стойността на обществената поръчка).

**Чл.21.** Сключваният договор за подизпълнение не освобождава ИЗПЪЛНИТЕЛЯТ от отговорността му за изпълнение на предмета на настоящия договор.

**Чл.22.** ИЗПЪЛНИТЕЛЯТ няма право да:

**1.** Сключва договор за подизпълнение с лице, което не отговаря на съответните критерии за подбор съобразно вида и дела от поръчката, който ще изпълнява, и за него са налице обстоятелство по чл.54, ал.1 от ЗОП;

**2.** Възлага изпълнението на една или повече от дейностите, включени в предмета на обществената поръчка, на лица, които не са подизпълнители;

**3.** Заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 54, ал. 1 от ЗОП;

б) Предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) Договорът за подизпълнение е прекратен по вина на подизпълнителя, включително в случаите по чл. 27 от настоящия договор.

**Чл.23.** В срок до три дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл.66, ал.2 и ал.11 от ЗОП.

**Чл.24**. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**Чл.25.** Не е нарушение на забраната по чл. 23. т. 2. и по чл.25 от настоящия договор доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно – от договора за подизпълнение.

**Чл.26.** ИЗПЪЛНИТЕЛЯТ е длъжен да прекрати договор за подизпълнение, ако по време на изпълнението му възникне обстоятелство по чл. 54, ал. 1 от ЗОП, както и при нарушаване на забраната по чл.25 от настоящия договор в 14-дневен срок от узнаването. В тези случаи ИЗПЪЛНИТЕЛЯТ сключва нов договор за подизпълнение при спазване на условията и изискванията на чл.22-25 от настоящия договор.

**Чл.27.** ВЪЗЛОЖИТЕЛЯТ приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на ИЗПЪЛНИТЕЛЯ и на ПОДИЗПЪЛНИТЕЛЯ.

**ХІV. НЕПРЕДВИДЕНИ ОБСТОЯТЕЛСТВА**

**Чл.28**. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**Чл.29**. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**Чл.30**. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 дни от настъпването на непреодолимата сила. При неуведомяване се дължи обезщетение за настъпилите от това вреди.

**Чл.31**. Докато трае непреодолимата сила, изпълнението на задълженията на свързаните с тях насрещни задължения се спира.

**ХV. НЕИЗПЪЛНЕНИЕ И НЕУСТОЙКИ.**

**Чл.32.** В случай на невъзможност за доставка на електрическа енергия от ИЗПЪЛНИТЕЛЯ през срока на изпълнение на договора, ИЗПЪЛНИТЕЛЯТ дължи на ВЪЗЛОЖИТЕЛЯ сума в размер на разликата между договорената цена по чл.4. от настоящия договор и тази на регулирания пазар за периода, за който не може да извърши доставка, като за база се взима месеца, предхождащ този, в който не е доставена електрическа енергия от ИЗПЪЛНИТЕЛЯ.

**Чл.33.** При начислена неустойка по предходната точка, ВЪЗЛОЖИТЕЛЯТ има право да я удържа или от дължимите плащания на ИЗПЪЛНИТЕЛЯ или да я усвои от гаранцията за изпълнение на договора, а в случай че дължимото плащане/гаранцията е в по-малък размер от дължимата неустойка, разликата между двете суми е платима от ИЗПЪЛНИТЕЛЯ по банков път по сметка на ВЪЗЛОЖИТЕЛЯ в срок до 10 (десет) работни дни след представянето на оригинална фактура за дължимата сума.

**Чл.34.** При забава в плащанията по чл.7 от настоящия договор, ВЪЗЛОЖИТЕЛЯТ дължи на ИЗПЪЛНИТЕЛЯ законната лихва върху дължимата сума за всеки ден закъснение, калкулирано за периода на забавата.

**ХVІ. ОБЩИ УСЛОВИЯ**

**Чл. 35.** Договорът влиза в сила при условията на чл. 2 от настоящия договор и при условие, че е представена гаранцията за изпълнение на договора, както и актуални документи съгласно чл. 67, ал.6 от ЗОП, които са приложими за настоящата поръчка.

**Чл.36.** Изменение на договора за обществена поръчка се допуска по изключение в случаите регламентирани в чл.116 от ЗОП.

**Чл.37.** За случаи, неуредени с разпоредбите на настоящия договор, се прилагат Закон за енергетиката, Закона за обществените поръчки, Търговския закон, Закона за задълженията и договорите и другите действащи нормативни актове.

**Чл.38.** Всички допълнително възникнали въпроси след подписването на договора и свързани с неговото изпълнение ще се изпълняват от двете страни в дух на добра воля с двустранни писмени споразумения, които не могат да променят или допълват елементите на договора в нарушение на чл.116 от ЗОП.

**Чл.39.** (1) Всички съобщения и уведомления между страните по настоящия договор са в писмена форма, подписани от упълномощени представители на двете страни.

(2) За целите на настоящия договор уведомяването на **ИЗПЪЛНИТЕЛЯ** се извършва писмено по:

факс: ... ………..;

електронна поща (e-mail): …………... ;

или с препоръчано писмо на адрес: ………………………………..

(2) Уведомяването на **ВЪЗЛОЖИТЕЛЯ** се извършва писмено по

факс: ……….;

електронна поща (e-mail): …………..;

или с препоръчано писмо на адрес: ………………………..……...

(3) Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл.40.** Нищожността на някоя клауза от договора или на допълнително постигнати споразумения, не води до нищожност на друга клауза или на договора като цяло.

**Чл.41.** Всички двустранно подписани документи в процеса на изпълнение на поръчката са неразделна част от настоящия договор.

**Чл.42.** Неразделна част от договора са техническата спецификация от документацията за участие, техническото и ценовото предложение на **ИЗПЪЛНИТЕЛЯ**.

**Чл.43.** Този Договор се състои от 12 (дванадесет) страници и е изготвен и подписан в два еднообразни екземпляра – по един за всяка от Страните.

Към този Договор се прилагат и са неразделна част от него следните приложения:

Приложение № 1 – Технически изисквания и спецификации на ВЪЗЛОЖИТЕЛЯ;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Гаранция за изпълнение на договора.

**ВЪЗЛОЖИТЕЛ : ИЗПЪЛНИТЕЛ:**

**………………………………….. …………………………….**

**1. Ректор**

**.................................................**

**/проф. Христина Янчева/**

**2. Главен счетоводител**

**...................................................**

**/Росица Христева/**